User:DenPrasert

= ประวัติหน่วยงาน = 1. ความเป็นมาหน่วยงาน

2. หน้าที่ความรับผิดชอบ

3. โครงสร้างหน่วยงาน

= ประวัติความเป็นมาแข่งขันฝีมือแรงงาน = การแข่งขันฝีมือแรงงานได้เกิดขึ้นหลังสงครามโลกครั้งที่ 2 ที่ได้สร้างความเสียหายให้แก่เศรษฐกิจและสังคมของยุโรป Mr. Francisco Albert Vidal จึงได้เปลี่ยนการแข่งขันฝีมือแรงงานของเยาวชนระหว่างประเทศสเปนและโปรตุเกส และได้จัดการแข่งขันฝีมือแรงงานนานาชาติ ขึ้นครั้งแรกเมื่อปี ค.ศ. 1950 ณ เมืองมาริด ประเทศสเปน ต่อมาได้พัฒนาเป็นการแข่งขันฝีมือแรงงานนานาชาติจนถึงปัจจุบัน ซึ่งประเทศไทยได้รับอิทธิพลดังกล่าว ประกอบกับจากปัญหาการขาดแคลนช่างฝีมือในการพัฒนาประเทศ จึงได้นำวิธีการแข่งขันฝีมือแรงงานเป็นเครื่องมือในการส่งเสริมฝีมือแรงงานของช่างในประเทศตั้งแต่ปี 2513

= การแข่งขันฝีมือแรงงานแห่งชาติ =

ความเป็นมา
การแข่งขันฝีมือแรงงานแห่งชาติในประเทศไทย ได้รับอิทธิพลและแนวคิดมาจากการแข่งขันฝีมือแรงงานระหว่างประเทศ ประกอบกับในขณะนั้น แนวทางการพัฒนาประเทศตามแผนพัฒนาเศรษฐกิจและสังคมแห่งชาติ ฉบับที่ 2 (พ.ศ.2510-2514) ได้สนับสนุนและส่งเสริมให้มีการพัฒนาทางด้านอุตสาหกรรมของประเทศ และภาคอุตสาหกรรมเริ่มขยายตัว ทำให้ประเทศมีความต้องการแรงงานประเภทช่างฝีมือจำนวนมาก เป็นเหตุให้ประเทศไทยเกิดการขาดแคลนแรงงานฝีมือมากยิ่งขึ้น อันเป็นอุปสรรคในการพัฒนาอุตสาหกรรมของประเทศ รัฐบาลในขณะนั้นได้พยายามหาทางแก้ไขปัญหานี้อย่างเร่งรีบ ด้วยการหาทางจัดบริการเกี่ยวกับการฝึกอาชีพและพัฒนาฝีมือแรงงาน โดยจัดตั้งสถาบันฝึกอาชีพของหน่วยงานต่าง ๆ และให้การส่งเสริมการจัดอาชีวศึกษาเป็นพิเศษ นอกจากนั้นภาคเอกชนเองก็ยังได้ร่วมมือกับรัฐบาลในการจัดกิจกรรมต่าง ๆ เพื่อสนับสนุนให้ประชาชนสนใจการศึกษาทางด้านอาชีพ ตลอดจนการเป็นช่างฝีมือมากขึ้น

จากปัญหาการขาดแคลนช่างฝีมือในการพัฒนาประเทศดังกล่าว และแนวความคิดการสนับสนุนช่างฝีมือด้วยการจัดการแข่งขันฝีมือแรงงาน (Skill Contest) และการจัดงานแนะแนวอาชีพ (Career Exhibition) ซึ่งต่างประเทศนิยมจัดกันมาก สโมสรโรตารี่กรุงเทพฯ ได้พิจารณาเห็นว่าการจัดแข่งขันฝีมือช่างนี้ จะเป็นวิธีการหนึ่งที่จะช่วยสนับสนุนกิจการต่าง ๆ ของสถาบันฝึกอาชีพทุกแห่งเพราะการแข่งขันมุ่งหมายที่จะให้ครูและนักเรียน เน้นการฝึกฝีมือให้ดีขึ้นเป็นสำคัญ และให้ประชาชนยอมรับความสำคัญของการศึกษาด้านวิชาชีพ อันจะช่วยให้สังคมมีทัศนคติที่ดีต่อช่างฝีมือยิ่งขึ้น สโมสรโรตารี่กรุงเทพฯ จึงได้ร่วมมือกับกรมแรงงานสมัยนั้น ส่วนราชการและธุรกิจเอกชนหลายแห่งร่วมกันจัดให้มีการแข่งขันช่างฝีมือขึ้นเป็นครั้งแรก เมื่อวันที่ 2-5 มีนาคม 2513 ณ เวทีลีลาศสวนลุมพินี ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงมีพระมหากรุณาธิคุณโปรดเกล้าโปรดกระหม่อม เสด็จพระราชดำเนินไปทรงเปิดงาน และนายกรัฐมนตรีจอมพลถนอม กิตติขจร เป็นประธานปิดงานและมอบรางวัลแก่ผู้ชนะการแข่งขัน

ในช่วงระยะเวลากว่า 49 ปี ได้มีการจัดการแข่งขันฝีมือแรงงานแห่งชาติมาแล้ว 27 ครั้ง

มีการเปลี่ยนแปลงและการพัฒนาเกี่ยวกับการแข่งขันโดยลำดับซึ่งสรุปได้ดังนี้

1. การเพิ่มจำนวนสาขาที่แข่งขัน : สาขาที่จัดแข่งขันในครั้งแรก ๆ เป็นสาขาที่จัดการฝึกโดย กรมพัฒนาฝีมือแรงงาน เช่น ช่างยนต์ ช่างไม้ ช่างไฟฟ้า แต่ต่อมาได้เพิ่มสาขาที่อยู่ในความนิยมของตลาด มากขึ้น แม้จะมิใช่เป็นสาขาที่กรมพัฒนาฝีมือแรงงานมีความเชี่ยวชาญในการฝึก เช่น สาขาช่างเครื่องประดับ สาชาช่างแต่งผม สาขาช่างเมคคาทรอนิกส์ เป็นต้น

2. ในระยะแรกมีการจัดการแข่งขันทุกปี แต่ต่อมาได้ปรับให้เหมาะสมตามปัจจัยต่าง ๆ โดยเฉพาะอย่างยิ่งปัจจัยด้านงบประมาณ จึงกำหนดให้มีการแข่งขันทุก ๆ 2 ปี โดยเริ่มตั้งแต่การแข่งขัน ครั้งที่ 12 เมื่อ พ.ศ.2530 เป็นต้นมา

3. ในระยะแรกจัดแข่งขันที่สถาบันพัฒนาฝีมือแรงงาน มิได้แยกชัดเจนเป็นระดับภาค และระดับชาติ แต่ต่อมามีการดำเนินการแข่งขัน โดยแบ่งการแข่งขันเป็น 2 ระดับ ได้แก่ ระดับภาค โดยให้สถาบันพัฒนาฝีมือแรงงานในแต่ละภาคร่วมกับหน่วยงานภาครัฐและเอกชนในภูมิภาครับผิดชอบ และระดับชาติโดยคัดผู้แข่งขันจากสถาบันพัฒนาฝีมือแรงงานภาคมาแข่งขันที่ส่วนกลาง

4. การแข่งขันได้ขยายสู่ระดับสากล โดยในปี พ.ศ.2536 กรมพัฒนาฝีมือแรงงานได้ส่งเยาวชนเข้าแข่งขันฝีมือแรงงานนานาชาติเป็นครั้งแรกที่ประเทศไต้หวัน และ พ.ศ.2538 ได้ส่งเยาวชนเข้าแข่งขันฝีมือแรงงานอาเซียนครั้งแรกที่ประเทศมาเลเซีย

5. ข้อสอบที่ใช้ในการแข่งขันนำมาจากข้อสอบของการแข่งขันฝีมือแรงงานนานาชาติ หรือ WorldSkills มาเป็นฐานในการทำข้อสอบทั้งระดับชาติและระดับภาค โดยข้อสอบของ WorldSkills เป็นข้อสอบที่จัดทำโดยผู้เชี่ยวชาญจากประเทศสมาชิกของ WorldSkills โดยสะท้อนถึงเทคโนโลยีล่าสุด รวมทั้งความต้องการทักษะแรงงานของตลาดโลก

สำหรับวัตถุประสงค์ของการจัดการแข่งขันฝีมือแรงงานแห่งชาติตั้งแต่เริ่มแรกจนถึงปัจจุบัน มีดังนี้

1. เพื่อกระตุ้นจูงใจให้กำลังแรงงานของไทยเกิดความตื่นตัว สนใจที่จะพัฒนาฝีมือของตนเองให้ทัดเทียมกับมาตรฐานสากล

2. เพื่อเปิดโอกาสให้เยาวชนได้แสดงฝีมือในการเข้าร่วมการแข่งขันฝีมือแรงงานในระดับสากล

3. เพื่อเน้นให้เยาวชนและประชาชนทั่วไปเห็นความสำคัญของการเป็นแรงงานฝีมือ

4. เพื่อยกฐานะทางสังคมและเศรษฐกิจของแรงงานฝีมือ

5. เพื่อส่งเสริมความร่วมมือระหว่างหน่วยงานภาครัฐและภาคเอกชนในการพัฒนาทักษะฝีมือของเยาวชนไทยให้ทันต่อนวัตกรรมและเทคโนโลยีใหม่ๆ

เงินรางวัล
ระดับภาค ระดับประเทศ

= การแข่งขันฝีมือแรงงานอาเซียน =

ความเป็นมา
สำนักงานโครงการพัฒนาฝีมือแรงงานแห่งภาคพื้นที่เอเชียและแปซิฟิก (ILO/APSDEP) ได้จัดประชุมประเทศสมาชิกระหว่างวันที่ 7 – 17 กันยายน 2536 ณ เมืองชิบะ ประเทศญี่ปุ่น และตกลงที่จะจัดให้มีการแข่งขันฝีมือแรงงานระหว่างกลุ่มประเทศสมาชิกอาเซียนขึ้น ดังนั้น การแข่งขันฝีมือแรงงานอาเซียนจึงเป็นกิจกรรมหนึ่งของประเทศสมาชิกอาเซียน โดยมีวัตถุประสงค์ของการแข่งขันประกอบด้วย

1. เพื่อพัฒนาทักษะการประกอบอาชีพและค่านิยมที่ดีของการทำงานในกลุ่มเยาวชนและแรงงานฝีมือ

2. เพื่อส่งเสริมให้ประเทศสมาชิกร่วมมือกันทั้งในการศึกษาและฝึกอบรมด้านอาชีพ

3. เพื่อกระตุ้นให้เกิดความร่วมมืออย่างใกล้ชิดระหว่างหน่วยงานภาครัฐ ภาคอุตสาหกรรม องค์กรนายจ้างและลูกจ้าง อีกทั้งสถานศึกษาด้านวิชาชีพต่าง ๆ

4. เพื่อเป็นเวทีที่สร้างการยอมรับในความเป็นเลิศด้านฝีมือ อีกทั้งช่วยพัฒนาแรงงาน รุ่นใหม่ให้มีฝีมืออยู่ในระดับสูง

การแข่งขันฝีมือแรงงานอาเซียนเป็นกิจกรรมหนึ่งของประเทศสมาชิกกลุ่มอาเซียนเพื่อร่วมมือกันพัฒนาฝีมือแรงงานในระดับภูมิภาคให้ทัดเทียมกับระดับนานาชาติโดยประเทศสมาชิกได้กำหนดข้อตกลงเบื้องต้นของการแข่งขัน ดังนี้

1. จัดการแข่งขันทุก 2 ปี โดยประเทศสมาชิกหมุนเวียนกันทำหน้าที่เป็นเจ้าภาพผู้จัดการแข่งขัน โดยการลงมติเลือกประเทศที่จะรับเป็นเจ้าภาพ

2. แบบแข่งขัน (Test Projects) ที่ใช้ในการแข่งขัน ประเทศสมาชิกอาเซียนตกลงร่วมกันใช้แบบแข่งขัน

ครั้งล่าสุดขององค์การแข่งขันฝีมือแรงงานนานาชาติ หรือ WorldSkills (ซึ่งมีสมาชิก ทั่วโลกประมาณ 80 ประเทศ

และจัดการแข่งขันทุก 2 ปี) แบบทดสอบ WorldSkills ทุกสาขา จัดทำขึ้นโดย ผู้เชี่ยวชาญซึ่งส่วนใหญ่มาจากภาคอุตสาหกรรมชั้นนำของประเทศสมาชิก โดยเนื้อหาของแบบทดสอบจะสะท้อนถึงเทคโนโลยีล่าสุดและ

ความต้องการทักษะแรงงานของตลาดโลก โดยมีความเชื่อว่าผู้ที่สามารถทำแบบทดสอบในสนามแข่งขันได้ ก็ย่อมจะสามารถทำงานในสถานประกอบการได้เช่นกัน เนื่องจากแบบทดสอบของ WorldSkills มีการปรับปรุงแก้ไขทุกครั้งที่มีการแข่งขันครั้งใหม่ การจัดการแข่งขันฝีมือแรงงานอาเซียน ซึ่งยึดแบบทดสอบของ WorldSkills ครั้งล่าสุด จึงเป็นวิธีการที่ดีอย่างหนึ่งที่ช่วยให้เยาวชนในกลุ่มประเทศอาเซียนได้ฝึกฝนฝีมือให้ก้าวทันกระแสโลกอยู่เสมอ

3. ผู้แข่งขันต้องมีอายุไม่เกิน 22 ปี แต่ละประเทศส่งเข้าแข่งขันไม่เกินสาขาละ 2 คน โดยกำหนดระยะเวลาแข่งขัน 3 วัน (ภายในระยะเวลา 15 – 18 ชั่วโมง)

เงินรางวัล
= การแข่งขันฝีมือแรงงานนานาชาติ =

ความเป็นมา
การแข่งขันฝีมือแรงงานนานาชาติ จัดขึ้นเพื่อส่งเสริมทักษะฝีมือแรงงานของเยาวชนจากภูมิภาคต่าง ๆ ทั่วโลก โดยจัดให้มีการแข่งขันครั้งแรกเมื่อปี 2493 ณ กรุงแมดริด ประเทศสเปน และจัดให้มีการแข่งขัน เรื่อยมาจนถึงปัจจุบัน ซึ่งกำหนดให้จัดการแข่งขันขึ้นทุก 2 ปี สำหรับประเทศที่จะจัดส่งเยาวชน เข้าร่วมการแข่งขันฝีมือแรงงานนานาชาตินั้น จะต้องสมัครเข้าเป็นสมาชิกขององค์การการแข่งขันฝีมือแรงงานนานาชาติ (WorldSkills International) หรือชื่อเดิม International Vocational Training Organization (IVTO) ซึ่งในปัจจุบันมีสมาชิกประมาณ 81 ประเทศ

รัฐบาลไทยได้มีมติคณะรัฐมนตรีเมื่อวันที่ 20 เมษายน 2536 อนุมัติในหลักการให้กรมพัฒนาฝีมือแรงงานดำเนินการจัดส่งบุคคลเข้าร่วมการแข่งขันฝีมือแรงงานนานาชาติ โดยประเทศไทยได้สมัครเป็นสมาชิกองค์การการแข่งขันฝีมือแรงงานนานาชาติ เมื่อปี 2536 และได้จัดส่งเยาวชนเข้าร่วมการแข่งขันฝีมือแรงงานนานาชาติมาตามลำดับจนถึงปัจจุบัน ซึ่งแต่ละประเทศจะส่งเยาวชนเข้าแข่งขันได้ไม่เกินสาขาละ 1 คน หรือ 1 ทีม โดยกำหนดระยะเวลาแข่งขัน 4 วัน และใช้แบบแข่งขัน (Test Projects) ที่จัดทำขึ้นโดยผู้เชี่ยวชาญซึ่งมาจากภาคอุตสาหกรรมชั้นนำของประเทศสมาชิก โดยเนื้อหาของแบบทดสอบจะสะท้อนถึงเทคโนโลยีล่าสุดและความต้องการทักษะแรงงานของตลาดโลก

วัตถุประสงค์ของไทยในการจัดส่งเยาวชนเข้าร่วมการแข่งขันฝีมือแรงงานนานาชาติ

1. เพื่อเป็นการประชาสัมพันธ์ความสามารถของช่างฝีมือไทยให้เป็นที่ประจักษ์แก่นานา ประเทศตลอดจนถึงการนำชื่อเสียงมาสู่ประเทศไทย

2. เป็นการจูงใจและสนับสนุนให้เยาวชนเห็นความสำคัญของอาชีพต่างๆ และยึดถือเป็น อาชีพเพิ่มมากขึ้น ซึ่งจะเป็นการช่วยลดปัญหาการขาดแคลนแรงงานฝีมือได้อีกทางหนึ่ง

3. เป็นการจูงใจและกระตุ้นให้ช่างฝีมือที่มีอยู่ในประเทศได้ยกระดับฝีมือของตนเองให้ ทัดเทียมกับมาตรฐานสากล

4. เป็นการแลกเปลี่ยนข้อมูลข่าวสารที่เป็นประโยชน์ในด้านการพัฒนาฝีมือแรงงาน ซึ่งเป็น

การส่งเสริมงานด้านการพัฒนาฝีมือแรงงานให้มีประสิทธิภาพ และได้มาตรฐานทัดเทียมนานาประเทศ